2024 metų korupcijos prevencijos ir kontrolės komisijos

**ATASKAITA**

 Didinant korupcijai atsparios aplinkos kūrimą, lopšelyje-darželyje „Pupų pėdas“ buvo įgyvendinamas 2024-2027 metų korupcijos prevencijos programos priemonių planas. Įstaigoje buvo sudaryta Korupcijos prevencijos ir kontrolės komisija, kuri koordinavo priemonių, procedūrų taikymą, siekiant užtikrinti nulinės korupcijos aplinką. Lopšelio-darželio direktorius ir direktoriaus pavaduotojas ugdymui teikia privačių interesų deklaracijas, pasikeitus aplinkybėms, jas pildo pakartotinai. Apie numatomus, vykdomus viešuosius pirkimus ir jų rezultatus informacija skelbiama interneto svetainėje. Viešai skelbiama apie laisvas darbo vietas įstaigoje. Viešai skelbiama ir lopšelio-darželio direktoriaus metinė veiklos ataskaita. Skaidrus, pagal steigėjo nustatytą tvarką, vykdomas vaikų registravimas ir priėmimas į lopšelį-darželį, taip pat ir grupių komplektavimas.

Kasmet lopšelis-darželis gaudavo 1,2 proc. paramos lėšas, kurių įsisavinimas griežtai kontroliuojamas ir su jų panaudojimu supažindinama lopšelio-darželio bendruomenė.

2024 metų balandžio mėnesį lopšelyje-darželyje organizuoti mokymai darbuotojams apie korupcijos prevenciją ir korupcijos apraiškas. Atlikus visuotiną darbuotojų apklausą dovanų politikos klausimais, parengtas Nulinės tolerancijos dovanų politikos tvarkos aprašas, patvirtintas 2024 m. balandžio 10 d. direktoriaus įsakymu Nr. V-43. Šiuo Nulinės dovanų politikos aprašu vadovaujasi visa įstaigos bendruomenė, o jo įgyvendinimą stebi Korupcijos prevencijos ir kontrolės komisija.

Nuo 2020 metų nėra gautas nė vienas bendruomenės nario ar išorės asmens skundas dėl korupcinės apraiškos atvejų ar per mažo duomenų pateikimo, finansinės veiklos skaidrumo. Atsižvelgiant į anksčiau pateiktus faktus, galima teigti , kad lopšelio-darželio aplinka atspari korupcinių apraiškų tikimybei.

Korupcijos prevencijos ir kontrolės komisijos pirmininkė

Indra Jankevičienė